ROMÂNIA
JUDEȚUL TIMIŞ							
MUNICIPIUL TIMIȘOARA
PRIMAR



EXPUNERE DE MOTIVE  PRIVIND OPORTUNITATEA
PROIECTULUI DE HOTĂRÂRE
privind completarea Regulamentului de Organizare și Funcționare al Seviciului public de administrare a CERC, aprobarea Metodologiei și a tarifele percepute pentru serviciile prestate

Motivul emiterii proiectului de hotărâre


1. Descrierea situaţiei actuale
În data de 22.08.2012 a fost semnat contractul de finanţare nr. 3349 pentru proiectul "Centrul Regional de Competențe și Dezvoltare a Furnizorilor în Sectorul Automotive" - CERC, cod SMIS 39375,  finantat în cadrul Regio – Programul Operational Regional 2007-2013, Axa prioritară 1 „Sprijinirea dezvoltării durabile a orașelor – poli urbani de creștere”, Domeniul de intervenție 1.1. „Planuri integrate de dezvoltare urbană”, Sub-domeniul: Poli de creștere.

Sursa de finanţare a proiectului este bugetul local, bugetul de stat şi Fondul European pentru Dezvoltare Regională prin Programul Operaţional Regional 2007-2013, cu principalii Indicatori tehnico-economici aprobați prin Hotararea Consiliului Local 235/28.06.2011.

Obiectivele principale ale proiectului sunt: crearea unei infrastructuri de afaceri, care oferă suport și așistență atât celor care vor să demareze mici afaceri cât și impuls pentru consolidarea lor; implementarea unui pachet de servicii și a unor programe de training in beneficiul intreprinderilor din sectorul automotive; instruiri de specializare pentru optimizarea proceselor de productie și imbunatatirea calitatii, utile firmelor mici și mijlocii cat și firmelor mari, inclusiv multinationale; sprijinirea firmelor mici și mijlocii prin oferirea de servicii de prelucrari pe mașinile cu comenzi numerice sau de injectie mase plastice pentru acoperirea acestor procese in cazul in care IMM-ul are nevoie pentru preluarea unei comenzi mai complexe sau pentru realizarea de prototipuri; Implementarea de servicii cu valoare adaugata in beneficiul intreprinderilor din sector; Valorificarea și adaptarea potentialului de training și formare al universitatilor in domeniul construcții de mașini/automotive la nevoile intreprinderilor; Crearea unui centru de competente și dezvoltare a furnizorilor, cu 3 componente: academie de training automotive, portofoliu de consultanta pentru furnizori și laborator pentru utilizarea colaborativa de echipamente specializate;

Prin Hotărârea Consiliului Local al Municipiului Timișoara nr. 188/10.05.2016 au fost aprobate înființarea în subordinea Consiliului Local al Municipiului Timișoara a Serviciul Public de Administrare a CERC, serviciu public de interes local, cu personalitate juridica, gestiune proprie, stampila si cont propriu deschis la Trezoreria Timisoara, Regulamentul de organizare si functionare cu anexele sale: Organigrama si Statul de functii, Studiul de fundamentare privind infiintarea serviciului de administrare concretizat în Planul de afaceri al „Centrului regional de competente si dezvoltare a furnizorilor in sectorul Automotive', Caietul de sarcini privind gestiunea directa a serviciului de administrare a „Centrului regional de competente si dezvoltare a furnizorilor in sectorul Automotive' - CERC.

Ca urmare a demersurilor întreprinse de Municipiul Timişoara, indicatorii de rezultat imediat (direcți) au fost îndepliniți în totalitate.
Deşi Serviciul Public de Administrare a CERC, căreia i-a fost atribuit prin HCL dreptul de administrare, a depus toate eforturile pentru îndeplinirea  indicatorilor de rezultate induse (indirecți), aceștia nu au fost îndepliniți în totalitate.


2. Schimbări preconizate şi rezultate aşteptate

Având în vedere că până la această dată nu au fost atinse în totalitate rezultatele induse (indirecte) şi pentru a evita încetarea contractului de finanțare, considerăm necesar şi oportun  posibilitatea închirierea spațiilor din cadrul infrastructurii de afaceri firmelor din domeniul automotive/domenii conexe, reglementarea închirierii conform unei Metodologii și modificarea tarifelor percepute pentru serviciile prestate în cadrul CERC.


	3.Alte informaţii 

   În vederea implementării proiectului este necesară îndeplinirea tuturor indicatorilor prevăzuţi:

	
INDICATORI
	Valoare la sfârşitul perioadei de
implementare
	Valoare la 1 an de la sfârşitul perioadei
de implementare

	Rezultat imediat (direct)
	
	

	Structuri nou create de sprijinire a afacerilor (nr)
	1 buc.
	

	Suprafaţa desfăşurată nou creată a structurilor de
afaceri (mp)
	2000 mp.
	

	Suprafaţa construită nou creată a structurilor de
afaceri (mp)
	1600 mp.
	

	Număr de structuri de sprijin a afacerilor, complet
echipată şi dotată
	1 buc.
	

	Suprafaţa parcaje
	624 mp.
	

	Suprafaţă drumuri
	1710 mp.
	

	Suprafaţă alei
	625,50 mp.
	

	Suprafaţă spaţii verzi
	3433 mp.
	

	Număr locuri de parcare
	50 buc.
	

	Rezultate induse (indirecte)
	
	

	Locuri de muncă nou create în cadrul structurii de
sprijin a afacerilor, din care (nr):
	5 locuri
	

	Locuri de muncă nou create în cadrul structurii de
sprijin a afacerilor, femei (nr)
	2 locuri
	

	Locuri de muncă nou create în cadrul structurii de
sprijin a afacerilor, bărbaţi (nr)
	3 locuri
	

	Număr de firme găzduite în cadrul structurii de sprijin a afacerii
	
	7 firme

	Locuri de muncă nou create în firmele care vor beneficia de serviciile oferite de CERC conform Cererii de finanţare
	
	14 locuri

	Număr cursanţi / an 
	
	100 pers






4. Concluzii

În această situaţie considerăm necesar şi oportun 

- Completarea Regulamentului de Organizare și Funcționare al Seviciului public de administrare a CERC prin adăugarea unui subpuct la Art. 10 Obiectul de activitate al Serviciului public de administrare se realizează prin:
· închirierea spațiilor din cadrul infrastructurii de afaceri firmelor din domeniul automotive/domenii conexe conform Metodologiei;
- Aprobarea Metodologiei de închiriere a spațiilor în clădirea CERC;
- Aprobarea tarifelor percepute pentru serviciile prestate în cadrul CERC,

 în scopul finalizării proiectului aşa cum acesta a fost conceput şi aprobat conform Contractului de finanţare.

